钦定古今图书集成/明伦汇编/氏族典/第349卷 > 《廖用贤尚友录》 > 丘铎
## 钦定古今图书集成/明伦汇编/氏族典/第349卷 > 《廖用贤尚友录》 > 丘铎

按《明外史丘铎传》：“铎字文振，祥符人。元末，父为湖广
儒学提举，铎将奉母赴之，会寇起，避之庆元。久之，浙
东底定，乃奉母赴京师。已而父至，铎卖药供甘旨。未
几，弟为上虞巡检，铎奉父母偕行。母有疾，铎昼夜泣
祷，乞以身代。及卒，哀恸几绝，卜葬其县之鸣凤山，结
庐墓侧，朝夕号哭，时称真孝子。”